b'\n_START_ARTICLE_\nMiklav\xc5\xbe Komelj\n_START_SECTION_\n\xc5\xbdivljenje\n_START_PARAGRAPH_\nMiklav\xc5\xbe Komelj je sin Mil\xc4\x8dka Komelja in Nade \xc5\xa0umi. \xc5\xa0tudiral je umetnostno zgodovino na Filozofski fakulteti Univerze v Ljubljani. Leta 1996 je tam diplomiral, doktoriral pa je leta 2002 z disertacijo Pomeni narave v toskanskem slikarstvu prve polovice 14. stoletja, za katero je prejel nagrado Zlati znak ZRC. Pred tem je bil v letih 1999\xe2\x88\x922002 mladi raziskovalec na Umetnostnozgodovinskem in\xc5\xa1titutu Franceta Steleta ZRC SAZU.\n_START_SECTION_\nDelo\n_START_PARAGRAPH_\nKot pesnik pi\xc5\xa1e ljubezensko in refleksivno liriko, ki je po ve\xc4\x8dini metri\xc4\x8dno urejena. Prevladujo\xc4\x8da oblika so soneti (Lu\xc4\x8d delfina, Celovec, Salzburg, 1991; Jantar \xc4\x8dasa, 1995). V svojem prvencu se navezuje na petrarkisti\xc4\x8dno tradicijo, v zbirki Rosa, za katero je leta 2002 prejel Veronikino nagrado, pa je prestopil v nove izpovedne oblike. Danes se zdi, da je svoj slog na\xc5\xa1el v filozofsko-estetski poeti\xc4\x8dni obliki; njegove pesmi so hermeti\xc4\x8dne, a hkrati \xc4\x8dutne in sporo\xc4\x8dilne.'